NaiveNeuron/SloPal huggingface dataset:
Šeliga, Juraj, podpredseda NR SR (2020-12-08):
Dobré ráno, kolegyne, kolegovia, budeme pokračovať v rokovaní deviatym dňom 18. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Blaha, pani poslankyňa Hudecová a pán poslanec Kerekréti. Podľa odsúhlasenej zmeny programu pristúpime k návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 350. Poprosím pána ministra vnútra, pána Mikulca, aby návrh vlády odôvodnil. Nech sa páči, pán minister. Mikulec, Roman, minister vnútra SR Ďakujem pekne za slovo. Vážený pán predsedajúci, vážené dámy poslankyne, vážení páni poslanci, v súlade s Dohodou o vystúpení Spojeného kráľovstva Veľkej Británie a Severného Írska z Európskej únie a Európskeho spoločenstva pre atómovú energiu a aktuálnymi požiadavkami Európskej komisie bolo potrebné pristúpiť k legislatívnym opatreniam na zachovanie pobytových práv občanov Spojeného kráľovstva Veľkej Británie a Severného Írska a ich rodinných príslušníkov, ktorí si na území Slovenskej republiky uplatnili do 31. decembra 2020 právo na voľný pohyb ako občania Európskej únie a ich rodinní príslušníci. Na základe tejto potreby bol vypracovaný vládny návrh zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov. Komunikácia s Európskou komisiou o konkrétnych legislatívnych opatreniach prebiehala takmer počas celého roka 2020 a definitívna podoba navrhovaných vecných riešení pobytových práv občanov Spojeného kráľovstva Veľkej Británie a Severného Írska a ich rodinných príslušníkov bola uzavretá až nedávno. Vzhľadom na skutočnosť, že Slovenská republika je v zmysle predmetnej dohody povinná zachovať po skončení prechodného obdobia, t. j. od 1. januára 2021, práva občanov Spojeného kráľovstva a ich rodinných príslušníkov na úrovni občanov Európskej únie, navrhuje sa prerokovať návrh zákona v skrátenom legislatívnom konaní. Neprijatím potrebnej legislatívnej úpravy by mohlo dôjsť k ohrozeniu práva na slobodu pobytu a pohybu občanov Spojeného kráľovstva a ich rodinných príslušníkov, ktorí si ešte ako občania Európskej únie v rámci voľného pohybu po štátoch Európskej únie zvolili za svoje pôsobisko a v mnohých prípadoch aj domov Slovenskú republiku, čo odôvodňuje postup podľa § 89 zákona o rokovacom poriadku Národnej rady Slovenskej republiky. Vážený pán predsedajúci, vážené dámy poslankyne, vážení páni poslanci, zároveň si vás dovoľujem požiadať o podporu predloženého návrhu. Ďakujem pekne.
Kollár, Boris, predseda NR SR (2021-10-21):
Evidujem štyri faktické poznámky. S prvou vystúpi pán poslanec Kondrót. Nech sa páči, máte slovo.
Adamčík, Eduard, poslanec NR SR (2016-10-12):
Ako posledný bol v rozprave podaný pozmeňujúci návrh poslankyni Kiššovej. Dajte, prosím, o tomto hlasovať.
Mihál, Jozef, poslanec NR SR (2014-11-25):
Igor, ja s tebou vôbec nesúhlasím. Podľa mňa úspešná firma KOMET je dôkazom toho, že na Slovensku je vynikajúce podnikateľské prostredie. Firmám sa jednoducho darí, tak to jednoducho je, čím menej zamestnancov majú, tým sú efektívnejšie, preto tie státisícové zisky ročne. Ja si myslím, že by to mal byť aj príklad pre ostatných občanov Slovenskej republiky, aby nefrflali, nedemonštrovali na námestiach, dokonca v rôznych parkoch, či už je to v Bratislave, alebo v Košiciach, ale mali by sa usilovne pustiť do práce, založiť si tiež nejakú eseročku a tiež by mohli mať státisíce eur ročne ziskov a tu vidíme, že akí sú sociálni demokrati naozaj dobrí, ako sú vzorom a príkladom pre tento národ a preto mi je veľmi ľúto, že pán Paška sa vzdal funkcie predsedu parlamentu, lebo bol pre mňa veľkým vzorom.
P. Hrušovský, predseda NR SR: (2005-01-20):
Ľ. Lintner, poslanec: Dobre, čiže ešte jeden návrh uznesenia, ktoré predložili navrhovatelia. „Národná rada Slovenskej republiky žiada Výbor Národnej rady Slovenskej republiky pre vzdelanie, vedu, šport a mládež, kultúru a médiá, aby zabezpečil kontinuálny dohľad členov výboru a účasť nezávislých expertov na vládou ohlásenom procese prípravy alternatívnych riešení dostavby a sprevádzkovania novostavby národného divadla v pôsobnosti Ministerstva kultúry Slovenskej republiky.“
Hrnčiar, Andrej, podpredseda NR SR (2017-05-16):
Pán poslanec Hrnko.
Glváč, Martin, podpredseda NR SR (2019-10-23):
Ďakujem. S faktickou poznámkou jedna poslankyňa. Končím možnosť prihlásiť sa. Pani poslankyňa Shahzad, nech sa páči.
Bugár, Béla, podpredseda NR SR (2018-02-13):
Ďalej v rozprave vystúpi pán poslanec Vašečka. Nech sa páči.
Sárközy, Irén, poslankyňa NR SR (2017-10-12):
Pán predsedajúci, budeme hlasovať o bode č. 16 zo spoločnej správy s odporúčaním gestorského výboru neschváliť.
Danko, Andrej, podpredseda NR SR (2024-09-20):
Poslanec Dostál.
Grendel, Gábor, podpredseda NR SR (2023-03-30):
Pán poslanec Ondrej Dostál ešte.
Figeľ, Ján, podpredseda NR SR (2014-11-09):
Nech sa páči, František Šebej.
A. Belousovová, podpredsedníčka NR SR: (2007-07-02):
Chcem sa opýtať ešte spoločného spravodajcu, či si žiada záverečné slovo. Nech sa páči, máte slovo.
Blanár, Juraj, podpredseda NR SR (2021-12-08):
S faktickou poznámkou pán poslanec Miroslav Urban.
Hrnčiar, Andrej, podpredseda NR SR (2018-06-19):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Žitňanská.
Kotleba, Marek, poslanec NR SR (2021-12-02):
Ďakujem za slovo. Ja dúfam, že ten z tých kandidátov alebo ten nový komisár, ktorý bude zvolený, či už to bude komisár alebo komisárka, sa naozaj bude zaoberať právami detí, pretože počas tejto rúškovej totality sme všetkým deťom zobrali úsmev z tvárí, pretože zaviedli sme im rúškovú totalitu, či už je to v školách, alebo v školských kluboch. A tieto deti absolútne nemajú ako prejaviť nejakú neverbálnu radosť svojím úsmevom. A týmto deťom to naozaj veľmi chýba. Čiže dúfam, že nový komisár alebo komisárka sa bude týmto zaoberať. A ďalšiu vec, tie deti majú právo na všestranný rozvoj svojej osobnosti. A v tejto totalite sme im to úplne zobrali. Úplne sa im zrušila telesná výchova, zrušili sa im všetky športové kluby. Momentálne nič nefunguje a nech aj takýto komisár alebo komisárka hľadajú spôsoby, ako sa takéto veci dajú urobiť pre tie deti a nielen hľadať rôzne represie aj voči tým deťom.
Kazda, Radovan, poslanec NR SR (2021-07-23):
Poslanec Suja na mňa nakričal, že som odbehol zo sály, svojím klasickým spôsobom, teraz, samozrejme, on tu už nie je. Ja som odišiel kvôli tomu, lebo on tak strašne kričí, že sa to už nedá počúvať. No, ja som prekvapený, kolegovia z oboch fašistických krídel, ja som vás asi, pravdepodobne precenil v spôsobilosti počúvať, čo hovorím, lebo zjavne ste reagovali na niečo úplne iné. Takže ja som začal svoj príspevok tým, že obhajujem návrh pána ministra, na záver som povedal, že obhajujem. Celý príspevok som uviedol tým, že poviem, prečo ho obhajujem, a v rámci toho príspevku polemizujem sám so sebou, s možnosťou spoplatnenia, spoplatnenia vlastne vlastnou osobou, spoplatnenia liečby na COVID-19. Sám som, sám som potom polemizoval a sám som doviedol k záveru, že toto nie je správna cesta, preto som, preto obhajujem návrh pána ministra. Čo si páni poslanci z fašistických krídiel z toho zoberú? Ja navrhujem spoplatnenie týchto služieb. To je úplne neuveriteľné! Ja som vás, ja sa ospravedlňujem, že som vás tak precenil, vašu spôsobilosť vôbec počúvať, že dokážete vôbec aspoň reagovať na to, že čo hovorím, lebo to bolo ako úplne neuveriteľné. Ja som zostal úplne visieť, akým spôsobom vy ste mne niečo zobrali z úst a začali ste to prezentovať, že vraj to tvrdím, pričom vy ste to len vykradli, jednu pasáž z toho. Pán poslanec Kočiš, baba Vanga, celá kreatúra, no, tak to neviem čo. Pán poslanec Urban, že sa chválim testovaním? No tak to tam vôbec nezaznelo, ja som sa vôbec nechválil testovaním. Absolútne. Ja som ho dokonca, keby ste čítali, ja som ho veľmi často aj kritizoval. Pán poslanec Mizík, povedali ste, že testy pomohli identifikovať infikovaných, takisto som to nepovedal. Hovoril som to v úplne inej súvislosti. Pán poslanec Mazurek, fajčiari si, mimochodom, prispievajú cez spotrebné dane, aby ste vedeli. No a čo už viacej? Vy ste chudák a kreatúra, no čo mám na to povedať? Nepočúvate ma, máte zavreté ušká, tak to dopadne.
P. Paška, predseda NR SR: (2007-06-26):
Nech sa páči, máte slovo.
Stančík, Andrej, poslanec NR SR (2020-11-03):
Ďakujem za slovo. To bola, je to naozaj teda zaujímavá debata. Popravde neviem, koho mentálne príčetného by napadlo stavať na Slovensku sochu Dzeržinského, tak napadlo to vás, dobre. Každopádne je mi síce trochu ľúto, že tu asi nebudeme mať sochu Ondreja Dostála, ale je to viac ako akceptovateľná cena za to, že tu nikdy nebude socha súdruha – birmovaného komunistu pána Fica. Ďakujem. (Potlesk.)
Šeliga, Juraj, podpredseda NR SR (2020-07-23):
Pán poslanec Krajčír.
Šipoš, Michal, poslanec NR SR (2024-01-10):
Ďakujem pekne za slovo. Pán Štefunko, veľmi dobrý prejav. Myslím si, že budúcnosť a naše deti si zaslúžia, aby žili v krajine, kde bude spravodlivosť, kde aj zločinci budú vedieť a budú mať výstrahu, že keď budú robiť zlé veci, tak budú riadne potrestaní. Ale ja nadviažem na skrátené legislatívne konanie, keďže pani prezidentka vrátila aj zákon kompetenčný do parlamentu, tak vás chcem informovať, že mali sme výbor pre regionálnu správu, verejnú správu a regionálny rozvoj, kde som prerušil tento výbor a požiadal som Radu pre rozpočtovú zodpovednosť, aby nám dodala stanovisko, koľko bude stáť zriadenie nového ministerstva, ktoré chce SNS-ka v rámci koaličných dohôd zriadiť, keďže doteraz nedodali vyúčtovanie, koľko to bude stáť daňových poplatníkov a my máme už nález Ústavného súdu č. 13/2022 k takzvanému rodinnému balíku z decembra minulého roka, kde Ústavný súd povedal, že ak majú byť v skrátenom legislatívnom konaní prijímané zákony, ktoré majú dopad na štátny rozpočet, tak musí byť zrejmé a musí byť stanovisko Rady pre rozpočtovú zodpovednosť, koľko to bude daňových poplatníkov stáť peňazí. Preto náš výbor je prerušený a budeme čakať na stanovisko Rady pre rozpočtovú zodpovednosť. Akonáhle to budeme mať, budeme rokovať ďalej o tomto zákone vo výbore. Ďakujem veľmi pekne a verím, že koaliční poslanci sa k tomu zachovajú ako chlapi a počkajú si na tú definitívnu sumu, pretože doteraz nikto nevie a nikto nevyčíslil, koľko to ministerstvo nové, ktoré chce Danko, koľko to bude stáť daňových poplatníkov. Osobne si myslím, že všetky tieto peniaze, ktoré pôjdu na zriadenie tohto ministerstva, na zamestnancov, sekretárky, autá, limuzíny a všetko okolo toho by mali byť vložené do športu na infraštruktúru a na mládež do športu.
B. Bugár, podpredseda NR SR: (2004-06-30):
A. Ivanko, poslanec: Ďakujem za slovo. Vážený pán predsedajúci, vážené kolegyne, kolegovia. Z poverenia gestorského výboru predkladám spoločnú správu výborov Národnej rady o prerokovaní návrhu poslanca Národnej rady Slovenskej republiky Jána Drgonca na vydanie zákona, ktorým sa mení a dopĺňa zákon Slovenskej národnej rady č. 328/1991 Zb. o konkurze a vyrovnaní v znení neskorších predpisov, tlač 675, vo výboroch Národnej rady v druhom čítaní. Ústavnoprávny výbor Národnej rady ako gestorský výbor k návrhu poslanca Národnej rady Jána Drgonca na vydanie zákona, ktorým sa mení a dopĺňa zákon Slovenskej národnej rady č. 328/1991 Zb. o konkurze a vyrovnaní v znení neskorších predpisov podáva Národnej rade spoločnú správu výborov Národnej rady Slovenskej republiky. Národná rada Slovenskej republiky svojím uznesením z 12. mája 2004 pod č. 935 pridelila návrh poslanca Národnej rady Jána Drgonca na vydanie zákona, ktorým sa mení a dopĺňa zákon Slovenskej národnej rady č. 328/1991 Zb. o konkurze a vyrovnaní v znení neskorších predpisov, na prerokovanie týmto výborom: ústavnoprávnemu výboru, Výboru Národnej rady pre financie, rozpočet a menu a výboru pre hospodárstvo, privatizáciu a podnikanie. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Návrh poslanca Národnej rady Jána Drgonca na vydanie zákona, ktorým sa mení a dopĺňa zákon Slovenskej národnej rady č. 328/1991 Zb. o konkurze a vyrovnaní odporučili Národnej rade schváliť tieto výbory: Ústavnoprávny výbor Národnej rady svojím uznesením č. 540 z 8. júna 2004 a výbor Národnej rady pre financie a rozpočet uznesením č. 390 z 10. júna 2004 bez pripomienok. Výbor Národnej rady pre hospodárstvo, privatizáciu a podnikanie neprerokoval návrh zákona pre neprítomnosť predkladateľa. Z uznesenia ústavnoprávneho výboru pod bodom 3 tejto správy vyplývajú tieto pozmeňujúce a doplňujúce návrhy, sú uvedené v časti IV, je ich celkom tri a gestorský výbor odporúča o nich hlasovať spoločne a tie schváliť. Spoločná správa výborov Národnej rady o prerokovaní návrhu poslanca Národnej rady Jána Drgonca na vydanie zákona, ktorým sa mení a dopĺňa zákon Slovenskej národnej rady č. 328/1991 Zb. o konkurze a vyrovnaní v znení neskorších predpisov, bola schválená uznesením Ústavnoprávneho výboru Národnej rady zo 14. júna 2004 pod č. 559. Pán predsedajúci, skončil som, otvorte rozpravu k tomuto bodu rokovania.
Kvorka, Ján, poslanec NR SR (2024-09-17):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Pellegrini, Peter, predseda NR SR (2015-09-23):
Prezentujme sa a hlasujme o návrhu pána spravodajcu skrátiť lehotu na prerokovanie, nakoľko bol podaný pred malou chvíľou pozmeňujúci návrh pána poslanca Madeja. (Hlasovanie.) Prítomných 129 poslancov, za hlasovalo 114, zdržalo sa 15. Rozhodli sme o skrátení lehoty. Pardon, pán spravodajca.
Glváč, Martin, podpredseda NR SR (2017-06-20):
Ďakujem. Prosím spoločného spravodajcu z výboru pre sociálne veci poslanca Jozefa Buriana, aby podal správu o výsledku prerokovania návrhu vo výboroch. Nech sa páči.
Taraba, Tomáš, poslanec NR SR (2023-06-16):
Vážený pán predseda, chcel by som vás poprosiť, či by sa – počkám, nech odíde pani kolegyňa – či by sa dalo všeobecným súhlasom posunúť, predhodiť náš teraz (reakcia prísediaceho poslanca: „sme dohodnutí“ ), my sme dohodnutí s predkladateľmi, ktorí teraz majú ísť, lebo my potrebujeme ísť na východ Slovenska na jednu akciu, je to tlač 1741 (reakcia predsedajúceho: „1741“ ), áno, je to 68 bod vlastne, je to zákon z 18. mája, vrátený prezidentkou o nájme poľnohospodárskych pozemkov, ktorý by sme teda radi dali teraz na bod rokovania. (Reakcia predsedajúceho: „Teraz ho predradiť.“ ) Hej, predradiť. (Reakcia prísediaceho poslanca: „My sme dohodnutí.“ ). On je nejaký tretí v poradí, myslím, teraz, ale dali by sme ho teraz. Piaty.
R. Kaliňák, podpredseda vlády a minister vnútra SR: (2009-04-24):
Predložený návrh spresňuje podmienky začatia a vykonávania programu ochrany, opätovného predkladania návrhov komisií na zaradenie do tohto programu alebo na vykonávanie neodkladných opatrení, ako aj dôvody zániku tohto programu. Zmenou ustanovení o odstúpení od ochrannej dohody dochádza k sprehľadneniu procesu ukončenia vykonávania programu ochrany. Odstúpiť od ochrannej dohody môže chránený svedok alebo o odstúpení od nej môže z taxatívne uvedených dôvodov rozhodnúť komisia. Predložený návrh rozširuje možnosť odstúpenia od ochrannej dohody rozhodnutím komisie z dôvodu, ak svedok úmyselne zamlčal skutočnosti, ktoré mali podstatný význam pre jeho zaradenie do programu ochrany svedka. Z vyššie uvedeného vyplýva, že predložená novela má predovšetkým zefektívniť proces ochrany svedka, preto si vás dovoľujem požiadať o jej schválenie. Ďakujem pekne.
Laurenčík, Milan, podpredseda NR SR (2021-05-04):
Nech sa páči, prezentujme sa a hlasujme o tom, aby sme pokračovali v rokovaní v treťom čítaní. (Hlasovanie.) Prítomných 131, za 118, proti 0, zdržalo sa 11, nehlasovali 2. Konštatujem, že sme návrh zákona posunuli do tretieho čítania . Pristúpime teda k tretiemu čítaniu a otváram rozpravu v rámci tohto čítania. Pýtam sa, či sa niekto hlási do rozpravy. Konštatujem, že nikto. Vyhlasujem rozpravu za skončenú. Pán spravodajca, prosím, uveďte odporúčanie gestorského výboru.
Szőllős, poslanec NR SR (2022-11-08):
... aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Viskupič, Marián, poslanec NR SR (2021-03-30):
Ďakujem pekne za slovo. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada Slovenskej republiky uznesením č. 662 zo dňa 30. marca 2021 pridelila vládny návrh zákona týmto výborom Národnej rady Slovenskej republiky: výboru pre financie a rozpočet a tiež ústavnoprávnemu výboru, zároveň určila výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory toto stanovisko: odporúčanie pre Národnú radu návrh schváliť – ústavnoprávny výbor a odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet. Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy uvedené bod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1, 2, 3 a 4 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 161 z 30. marca 2021. Týmto uznesením ma výbor zároveň poveril, aby na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, prosím, otvorte rozpravu.
Šeliga, Juraj, podpredseda NR SR (2020-09-16):
Pán poslanec Ferenčák, nech sa páči.
Laurenčík, Milan, podpredseda NR SR (2021-04-30):
Ďakujeme, pani ministerka, na vaše vystúpenie evidujem tri faktické poznámky. Nech sa páči, pani poslankyňa Monika Kozelová, ako prvá.
Laurenčík, Milan, podpredseda NR SR (2022-05-05):
Pán poslanec Miroslav Suja.
Danko, Andrej, predseda NR SR (2019-06-20):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní hlasovaním. Prosím spoločného spravodajcu z výboru pre sociálne veci poslanca Erika Tomáša, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 43/2004 Z. z o starobnom dôchodkovom sporení (tlač 1455), bod 29 programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1455.)
Budaj, Ján, poslanec NR SR (2016-04-26):
Ďakujem. Ja len pripomeniem, že reagujem na tie vaše úvahy, pani ministerka, k môjmu prejavu. Nebola tu, a vy to viete, iba alternatíva pre časť tých volieb, zbytočne sa na to vyhovárať, náhlili ste sa do Ficovej koalície, pretože vám išlo o to vyradiť z hry prezidenta Slovenskej republiky, ktorý mal isté možnosti a ktorý by sa bol dostal k slovu. Že čo všetko ste si od toho sľubovali a čo za to dostanete, aká bude realita, to je rozdielne, každý jeden z vás to vidí iste inak. Ale v zásade som, ako ste si mohla všimnúť, vo svojom prejave nevenoval žiadnu pozornosť ani vašej duši, ani svedomiu, ani nijakým vašim takpovediac morálnym rozporom, alebo situácii, to sa totiž obnaží samé proste v živote. Onedlho buď totiž predložíte nejaký poriadny zákon, pretože si budete chcieť udržať aspoň zdanie osobnej integrity aj v tejto koalícii. Alebo ju už dávno nemáte a žiaden taký zákon celé štyri roky nepredložíte. Pokiaľ ho predložíte, fakt vám držím palce, aby ste to urobila, tak potom uvidíme, ako sa k tomu postavia vaši kolegovia, pravdepodobne si vyprosia vaše nároky na osobnú alebo odbornú integritu. Ako poznám túto situáciu, inak to byť nebude. Potom, no, potom by som mohol hovoriť, čo sa stane potom. Možno bude Lucia Žitňanská opozičným politikom alebo sa tento pojem proste rozplynie ako para nad hrncom a nebude. Doposiaľ ste zopárkrát si trúfla skočiť z kryhy na kryhu, udržiavajúc stále predstavu o tom, že máte nejakú osobnú integritu a o niečo vám ide. Teraz sa... (Prerušenie vystúpenia časomerom.)
Grendel, Gábor, podpredseda NR SR (2020-07-15):
Prihláste sa s faktickou poznámkou, ak chcete komentovať vystúpenie rečníka. (Reakcie z pléna a neutíchajúci ruch v sále.) Vyhlasujem prestávku do 11.00 hodiny.
M. Číž, podprededa NR SR: (2007-03-29):
Otváram rozpravu o tomto bode programu. Nedostal som žiadnu písomnú prihlášku k tomuto bodu programu. Preto sa pýtam, kto sa chce prihlásiť ústne. Pokiaľ nie, uzatváram možnosť prihlásiť sa do rozpravy ústne. Zároveň vyhlasujem rozpravu za skončenú. Ďakujem ako navrhovateľovi, tak aj spravodajkyni. Vážené kolegyne, kolegovia, teraz nasleduje druhé čítanie o návrhu poslankýň Národnej rady Slovenskej republiky Ľudmily Muškovej a Kataríny Tóthovej na vydanie zákona, ktorým sa mení a dopĺňa zákon č. 68/2005 Z. z. o cenách v znení neskorších predpisov a o zmene a doplnení niektorých zákonov . Tento návrh zákona ste dostali ako tlač 160. Spoločnú správu máme uvedenú pod č. 160a. Dávam slovo pani poslankyni Kataríne Tóthovej, aby v mene navrhovateľov návrh zákona odôvodnila. Nech sa páči.
V. Veteška, podpredseda NR SR: (2007-01-31):
Nech sa páči, pán minister.
M. Hort, podpredseda NR SR: (2009-10-22):
Uzatváram možnosť prihlásiť sa s faktickou poznámkou. A slovo má teraz pán poslanec Vladimír Jánoš, nech sa páči.
Grendel, Gábor, podpredseda NR SR (2020-04-29):
S reakciou na faktické pán poslanec Šutaj Eštok.
Hudacký, Ján, poslanec NR SR (2014-04-01):
Ďakujem pekne za slovo. Kolega Podmanický tu už nie je. Ja som veľmi rád, že v podstate (reakcie z pléna), pardon, ja mu chcem samozrejme poďakovať za to, že vyzval svojich kolegov a že chápe tú situáciu, pretože ona je skutočne vážna. Na druhej strane ja by som nerád tu reagoval možno na to, ako spôsobujú alebo spôsobili tú platobnú neschopnosť u niektorých veľkých spoločností vraj nízke ceny, čo sa týka výstavby diaľnic, a tak ďalej. Každá spoločnosť, ktorá vstupuje do verejného obstarávania, do súťaže, jednoducho musí vedieť, musí byť natoľko zodpovedná, aby vedela, že či môže zvládnuť s takýmito zdrojmi, s touto ponukou celú tú akciu, alebo nie. Jednoducho je to o nezodpovednosti potom takýchto majiteľov a manažérov tejto firmy. A je to doslova zlyhanie etické a morálne zlyhanie týchto ľudí v takýchto firmách, pokiaľ idú do verejných zákaziek s tým, že už dopredu vedia, že nebudú to dopredu schopní zvládnuť takéto zákazky, napriek tomu podlezú s tou cenou, napriek tomu za každú cenu sa chcú zúčastniť tejto verejnej súťaže. Ak by ten zákon bol platil, ja vám garantujem, že to tie firmy už by vlastne nemali ísť do verejných súťaží. Už dávno by boli diskvalifikované. Takže o tom to je. My si musíme konečne už urobiť na Slovensku poriadok, pretože to sa rozmáha ako mor. Takisto chcem poďakovať kolegovi Štefanovi za to, že ocenil a že vníma tiež tento problém ako veľmi kritický. A ja si myslím, že je treba, aby sme sa spojili v tomto úsilí. To už nie je o stranách, to už nie je o nejakých ideológiách. To je o tom, že na Slovensku skutočne už je kritická situácia a sociálne pomery v mnohých rodinách práve kvôli tomu sú už doslova na hrane chudoby. Ďakujem.
Zmajkovičová, Renáta, podpredsedníčka NR SR (2012-09-13):
S reakciou pán poslanec Kaník.
Gál, Gábor, minister spravodlivosti SR (2019-05-10):
Dobre. Ďakujem pekne, veľmi v krátkosti. Pán poslanec Heger dostal odpoveď. Tá otázka tu meškala asi tri roky, keď sme sa bavili o tom, o tej digitalizácii exekúcií. Čo sa týka premlčania, zákon stanovuje, že do roka, do roka, aj keď sa vám premlčí, ešte máte rok na to, aby od zastavenia, či od účinnosti, keď vám premlčí v deň účinnosti zákona, ešte máte rok na to. Čiže aj tým veriteľom to pomáha, aby sme ten meč nesekli hneď v deň, keď oni sa ešte len rozhodujú. Čiže je to spravodlivé a je to spravodlivé aj pre podnikateľský sektor. Tak aj ten podnikateľský sektor sa musí správať hospodárne, ekonomicky. Keď niekoho naháňa, tak päť rokov a ten mu nevie zaplatiť, tak načo aj ten zamestnanec toho podnikateľského subjektu má ten spis u seba niekde? Na druhej strane, teraz keď zaplatí za paušál, ako povedala pani poslankyňa, tak mu to vychádza oveľa lacnejšie, lebo zastavenie exekúcie začína niečo nad 50 eur, až do výšok 70 eur, čiže zaplatí polovicu. Ale čo povedala pani poslankyňa Žitňanská ešte, že áno, my spoločnosť evidujeme, to je tých 950 dlžníkov, ktorých tu máme, ale tých 950 zas budeme musieť rozkusnúť, lebo sú tam špekulanti. Sú tam ľudia, ktorí sú fakt v núdzi mimo svojho konania, ale tiež musíme dávať pozor na to, aby sme nespravili potom taký nový kolotoč, že ich oddlžíme, však aj Sociálna poisťovňa, aj zdravotná poisťovňa už mala takéto ozdravné plány a amnestie a zrazu kde sme skončili? To je ako s nemocnicami. Oddlžíme ich a o pár rokov sa boríme s tým istým problémom. My musíme tých ľudí predovšetkým naučiť finančnej gramotnosti, ako nakladať so svojimi peniazmi. Proste toto je dlhodobý problém. Nie je to problém len tohto rezortu, je to problém celej spoločnosti. A tento problém teraz zvádza, alebo je takým hromozvodom len samotné súdnictvo a nemôže spravodlivo očakávať od súdnictva, aby toto riešilo. Čiže toto nás očakáva. Ale populistické riešenie odmietam, že plošne všetkých hádžme do jedného vreca. Nie, my musíme odstupňovať a musíme na to pripravovať už aj možno rozpočet, ale musím povedať, veľmi ma prekvapila aj Sociálna poisťovňa, aj zdravotná poisťovňa, že mali do večera, zdravotná má 98 % vyoprávkovaných. (Zaznievanie gongu.) Paráda, klobúk dole.
Kotleba, Marian, poslanec NR SR (2021-04-01):
Pán poslanec Potocký, ja som bol pri vás zvyknutý na také vecné vystúpenia, naozaj také, že sa dalo s nimi aj súhlasiť, ale teraz by som povedal, že ste trošku uleteli. A neviem, či ste si to písali vy ten príspevok alebo vám to písal niekto iný. Viete vy vôbec, aká je medzi ľuďmi nálada? Viete, aká je medzi ľuďmi nálada? Ľudia, ktorí nadávali na SMER, lebo rozkradol štát, si dnes hovoria „zlatý Fico“. Ľudia si dnes hovoria „zlatý Fico“ po tom, čo tu robil Matovič a v čom dnes chcete pokračovať. Ja vám ani nechcem, pôvodne som chcel, ale nechcem radšej, nemôžem prečítať komentáre, čo ľudia píšu na to, čo Národná rada tu ide riešiť dnes, na predĺženie núdzového stavu. Tam sa v podstate opakujú len dva typy komentárov, najvulgárnejšie nadávky na všetkých členov vlády a vyhrážky proste úplne zúfalých ľudí. Ľudia sú hotoví. Vy hovoríte, že SMER tu likvidoval strednú triedu, s tým sa dá súhlasiť. Ale vy ste dorazili, vaša vláda dorazila celé Slovensko. Vy ste veľké reťazce nechali otvorené a ľudí, ktorí poctivo sa prebíjali životom aj napriek tomu, ako tu ten SMER nastavil tie pravidlá nešťastne, tak tých ste proste doklepli. Živnostníci, služby, malé prevádzky sú dnes hotoví, tí ľudia sú hotoví. Rodiny žijú v permanentnom strese, lebo boli zvyknuté na nejaký príjem a teraz majú almužnu do huby, keď to musím tak povedať, a vy máte ešte odvahu rozprávať, že vlastne vaše opatrenia prinášajú ľuďom lepší život a že potrebujete preto predlžovať núdzový stav. No, spravte sociálny experiment. Pustite Matoviča bez ochranky dakde teraz do toho supermarketu. Pustite ho a uvidíte, ako ten sociálny experiment... (Prerušenie vystúpenia časomerom.)
M. Číž, poslanec: (2003-10-30):
Ďakujem.
Sulík, Richard, predseda NR SR (2011-03-23):
Ďakujem. S faktickou poznámkou sa prihlásil jeden, dvaja poslanci. Uzatváram možnosť. Pán poslanec Chren.
P. Hrušovský, predseda NR SR: (2004-05-13):
Teraz poprosím pána ministra kultúry Chmela, aby odpovedal na otázku pána poslanca Čaploviča, ktorý sa vás pýta: „Vážený pán minister, ako budete riešiť existujúci viac ako 4 miliónový deficit na činnosť národnostných múzeí v SR, konkrétne, keď napríklad na Múzeum  kultúry Maďarov na Slovensku chýba viac ako 2 milióny Sk?“ Pán minister, máte slovo.
Kosová, Ingrid, poslankyňa NR SR (2024-01-09):
Ďakujem veľmi pekne za slovo. Ďakujem aj tebe, Simi, pretože si veľmi dobre vystihla, ako pokrytecky a farizejsky sa správa súčasná koalícia. Ja si spomínam na to, ako Fico a spol. vykrikovali, že systémové zmeny vyžadujú systémové riešenia, že v prípade komplexných zmien, ktoré majú naozaj celospoločenský dopad, aj sociálny, aj politický, že takéto zákony jednoducho nemôžeme prijímať bez nejakého konsenzu a odbornej diskusie. Tak ja sa pýtam, či zmeny v oblasti Trestného zákona do tejto oblasti nepatria, či nemajú významný spoločenský dopad. A čo ŠPÚ, nie je to významná inštitúcia? To akože keď chceme niečo zmeniť, tak by sme nemali mať nejakú analýzu a na základe toho opraviť nejaké systémové chyby, nie je to lepšia cesta? No nie, lepšie je to zrušiť, a to aj napriek tomu, že nám to vytýka Európska únia, napriek tomu, že sa búri odborná obec, napriek tomu, že sa búria ľudia na ulici. Tak poďme zrušiť aj Generálnu prokuratúru napríklad. To je tiež taká zaujímavá inštitúcia, ktorá má silný vnútorný hierarchický systém, do ktorého vôbec nie je možné zasahovať, a ktorá si § 363 používa, ako sa jej zachce, ale to sa vám už nepáči, však? Pretože táto inštitúcia pracuje vo váš prospech, že? Ďakujem. (Potlesk.)
M. Číž, podpredseda NR SR: (2007-02-07):
Slovo má pán Vladimír Faič.
Jurinová, Erika, podpredsedníčka NR SR (2014-06-04):
Toto boli všetci písomne prihlásení do rozpravy, teraz dávam možnosť prihlásiť sa do rozpravy ústne. Nikto ju nevyužíva? Končím možnosť prihlásenia sa do rozpravy. Do rozpravy sú prihlásení dvaja páni poslanci, pán poslanec Kaník a pán poslanec Lipšic. Týmto dávam slovo prvému prihlásenému rečníkovi. Pán poslanec, idete do rozpravy? (Reakcia z pléna.)
Grendel, Gábor, podpredseda NR SR (2023-05-03):
Na vystúpenie pána poslanca Schlosára štyri faktické pozná... päť. Končím možnosť prihlásiť sa s ďalšími. Ako prvý pán poslanec Stanislav Mizík.
Pellegrini, Peter, predseda NR SR (2015-05-20):
Ďakujem pekne. Teraz vystúpi ďalší písomne prihlásený. Pán poslanec Mikloško, nech sa páči, máte slovo.
Hrušovský, Pavol, predseda NR SR (2011-12-21):
Panie poslankyne, páni poslanci, budeme pokračovať v rokovaní 27. schôdze Národnej rady Slovenskej republiky. Chcem ešte predtým, ako osvedčíme svoju účasť na rokovaní, informovať, že o ospravedlnenie svojej neúčasti požiadali poslanci Chaban, Lukáč, Marcinčin, Sulík a pani poslankyňa Jana Vaľová. Poprosím vás, páni poslanci, aby ste sa dostavili do rokovacej sály a stlačením hlasovacieho tlačítka pod poradovým číslom jedna sa prezentovali a osvedčili tak svoju účasť na rokovaní 27. schôdze Národnej rady. (Prezentácia.) 120 prítomných, 7 poslancov za návrh, 1 proti, 1 sa zdržal, 111 poslancov je prítomných (pozn. red.: správne má byť „111 nehlasovalo“). Toto nebolo hlasovanie o uznášaniaschopnosti, ale hlasovanie o prezentácii. Národná rada je uznášaniaschopná. Chcem informovať, že overovateľmi na 27. schôdzi budú poslanci Oravec a Goga. Ich náhradníkmi poslanec Muránsky a Kolesík. Schôdzu som zvolal pozvánkou z 19. decembra. Navrhol som zaradiť na rokovanie schôdze dva body programu. Obidva body sú zákony, ktoré pán prezident vrátil Národnej rade na opätovné prerokovanie. Pýtam sa, či sa chce niekto z poslancov prihlásiť do návrhu na doplnenie, resp. zmenu programu. Chcem len informovať, že pred rokovaním 27. schôdze som zvolal poslanecké grémium, na ktorom sme odporučili Národnej rade, aby pri rokovaní o zákone, ktorý pán prezident vrátil, o zákone o sociálnych službách sme postupovali tak, že poverený spravodajca predloží, uvedie a odôvodní stanovisko výboru pre sociálne veci, a po tomto vystúpení prerušíme rokovanie. Taký bol všeobecný názor všetkých poslaneckých klubov, nakoľko ide o vážnu právnu normu s dopadom na rozpočty obcí, ale aj rozpočet Slovenskej republiky, ku ktorému definitívnemu rozhodnutiu sme sa zhodli, že je treba vypracovať ešte ekonomické a sociálne analýzy a ich dopady jednak na rozpočty obcí, vyšších územných celkov, a preto chcem odporučiť, aby sme prijali aj názor poslaneckého grémia, návrh zákona prerokovali, ale len do istého bodu, potom rokovanie o ňom prerušili a pokračovali na schôdzi, ktorú zvolám ku koncu januára a ktorá bude pokračovať až do skončenia rokovania o bodoch programu, ktoré zaradím na rokovanie. Páni poslanci, takýto je návrh. Ešte sa hlási pán poslanec Kalist.
Danko, Andrej, predseda NR SR (2019-03-26):
Poslankyňa Zemanová.
Hrušovský, Pavol, podpredseda NR SR (2010-12-10):
Páni poslanci! Nech sa páči, pán podpredseda.
P. Hrušovský, predseda NR SR: (2004-12-02):
S. Zubo, poslanec: Predkladateľ odporúča hlasovať spolu o všetkých štyroch bodoch.
Dubéci, Martin, poslanec NR SR (2023-12-13):
Pán predsedajúci, ale opäť, že už nie úplne tomu rozumiem, lebo... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-05-27):
Nech sa páči, pán poslanec Procházka, máte slovo.
G. Gál, poslanec: (2010-05-25):
Uvedomujem si, že toto napätie vyvolala maďarská strana. Zasiahla do našej volebnej kampane, však vychádzame z toho, že zákon má vstúpiť do platnosti až 20. augusta a účinnosť až 1. 1. 2011, čiže je to troška také nevhodné. Ale vládna koalícia, bohužiaľ, ako sme už zvyknutí, využila túto situáciu na odpútanie pozornosti od škandálu financovania vlastných strán, od škandálu emisií, od škandálu mýta. Na druhej strane treba povedať, že dvojaké občianstvo vo svete aj v Európe je bežnou praxou a nepredstavuje žiadne bezpečnostné riziko pre dotknuté krajiny, hlavne keď sa vedia dohodnúť. Európske v tomto nie je spôsob nastolenia otázky zo strany Maďarskej republiky, ale ani hysterická reakcia zo strany slovenskej vlády a vládnej väčšiny v parlamente. Preto opätovne vyzývame k odloženiu všetkých nezodpovedných krokov, ktoré sa vláda a parlament chystajú prijať. Takéto závažné otázky potrebujú chladnú hlavu. Horúcou ihlou šiť takéto protiopatrenie je vrcholne nezodpovedné. Vieme teraz povedať, aké následky vyvolá jednostranné odňatie slovenského štátneho občianstva? Napr. na dôchodkové zabezpečenie, na sociálne dávky, na poskytnutie zdravotnej starostlivosti? Ako sa to dotkne tých osôb, ktoré už majú dnes dvojité štátne občianstvo? Budú vyhodení z práce? Však tu v Národnej rade máme... (Prerušenie vystúpenia časomerom.)
Aštaryová, Zuzana, poslankyňa NR SR (2010-12-01):
Hlasovali sme o všetkých bodoch zo spoločnej správy, a preto môžme pristúpiť k hlasovaniu o skrátení lehoty podaného návrhu skupiny poslancov.
Hrušovský, Pavol, poslanec NR SR (2015-09-30):
Ďakujem za udelenie slova, pán podpredseda. Kolegyne, kolegovia, budem stručný už aj preto, lebo druhýkrát v lehote po šiestich mesiacov, odkedy tento návrh zákona v parlamente predložený bol, avšak nebol odporúčaný na prerokovanie v druhom čítaní, som znovu predstúpil pred vás a požiadať vás chcem o to, aby ste tento návrh zákona podporili. Je to nový statusový zákon, ktorý zapadá do rámca protikorupčnej legislatívy, vymedzuje presné rámce, za akých okolností a pravidiel môže ktorýkoľvek občan Slovenskej republiky, ak spĺňa na to predpoklady, je riadne zaregistrovaný, ovplyvňovať prijímanie slovenskej legislatívy, či už v parlamente alebo prijímanie iných právnych predpisov inými orgánmi štátu. Ja vidím za dôležité, aby v slovenskej legislatíve takýto návrh zákona bol. Podobne ako zákon o preukazovaní pôvodu majetku, ako zákon o konflikte záujmov. A bol by som veľmi nerád, keby sme na konci volebného obdobia nedokázali aspoň o krok dopredu skvalitniť slovenskú legislatívu týkajúcu sa obmedzovania podozrenia z korupcie a klientelizmu jednak ústavných činiteľov, ale aj iných verejných činiteľov, ktorýmikoľvek záujmovými skupinami, ktoré sa snažia ovplyvniť obsah prijímanej legislatívy na Slovensku. Ďakujem, pán podpredseda, skončil som.
Žiga, Peter, podpredseda NR SR (2024-06-20):
Prezentujme sa a hlasujme. (Reakcia z pléna.) Dáme ešte raz hlasovať, pretože som to zle stlačil. (Hlasovanie.) 78 prítomných, 74 proti, 4 sa zdržali. Návrh sme neschválili.
Laurenčík, Milan, podpredseda NR SR (2021-11-30):
Na faktickú poznámku bude teraz reagovať pán poslanec Martin Beluský.
L. Nagy, poslanec: (2004-12-01):
Súčasná novela zákona je odpoveďou na ďalšie štandardizácie postupov s európskou azylovou politikou, a preto i náš výbor podporil celkovú novelu tohto zákona. Vynoril sa však jeden problém, ktorý sme obšírne prerokovávali aj vo výbore. A sme pripravili k tomu jedinému problému aj pozmeňujúci návrh. Ja teraz predkladám ten návrh, podľa ktorého navrhujem, aby z novely zákona sa vypustil bod 45, ktorý sa týka § 39 ods. 4, ktorý navrhujem vypustiť. O čo ide? Ide o to, že podľa novely zákona tento bod znie: „Ministerstvo môže umiestniť žiadateľov, ktorí závažne porušia vnútorný poriadok azylového zariadenia, násilne sa správajú alebo sú dôvodne podozriví zo spáchania trestného činu, v osobitnom azylovom zariadení. Rozklad proti takémuto rozhodnutiu o umiestnení žiadateľa v zariadení podľa prvej vety nemá odkladný účinok.“ V čom je problém? Prečo je problematické toto ustanovenie pre nás? Preto, lebo i sám považujem trošku za gumové toto ustanovenie, ktoré dáva príliš veľkú vôľu a voľnosť orgánom, ktoré budú rozhodovať o tom, kto pôjde, kto nepôjde do osobitného azylového zariadenia, kto bude posudzovať, či dôjde k závažnému porušovaniu vnútorného poriadku alebo kto je dôvodne podozrivý zo spáchania trestného činu. Situácia v minulosti bola taká, že jednak sa nevyskytli v našich azylových zariadeniach také prípady, kde by bolo potrebné nejakým hromadným spôsobom alebo vo veľkom množstve umiestňovať niektorých azylantov do osobitných zariadení alebo zaviesť osobitný režim, doteraz sa nevyskytli také zdôvodnené prípady, že by sme mali takýmto spôsobom konať. Pokiaľ to tak bolo, tak naše zákony umožnili aj umožňujú teraz určiť, či ide o Trestný poriadok alebo o Občiansky súdny poriadok, alebo i ďalšie zákony, aby sme vedeli riešiť problémy. Nikde v Európe neexistujú tzv. osobitné azylové zariadenia, preto by bolo zvláštne, keby sme na Slovensku zaviedli takéto zariadenie. Totiž by mohla nastať situácia, že by vznikol dvojitý meter pre posudzovanie rôznych azylantov z rôznych krajín, rôznych kultúr, rôznych náboženských vyznaní. A mohlo by vzniknúť podozrenie z nepriamej diskriminácie azylantov. Som presvedčený, že ak existujú takéto prípady, existujúci právny poriadok Slovenskej republiky dáva dostatok možností na riešenie týchto problémov, nemusíme to vyriešiť a nemusíme to riešiť nejakými osobitnými azylovými zariadeniami. Naviac, proti tomuto ustanoveniu zákona sa ozval i Slovenský zastupiteľský Úrad Vysokého Komisára Organizácie Spojených národov pre utečencov, ako aj Slovenský helsinský výbor. A protestujú proti zavedeniu osobitného režimu pre nejakú ťažko definovateľnú skupinu azylantov. Preto ja navrhujem, aby tento bod, § 39 ods. 4, bol vypustený a aby sa našli, pokiaľ existuje reálna potreba, účinné opatrenia či už trestnoprávneho charakteru alebo aj sociálneho, sociálnopsychologického charakteru, aby nastávajúce alebo existujúce problémy sa mohli vyriešiť. Prosím vás o podporu môjho návrhu. Ďakujem pekne.
Kondrót, Maroš, poslanec NR SR (2019-03-27):
Ďakujem pekne. Pani predsedajúca, vážené kolegyne, kolegovia, vážený pán minister, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov (tlač 1259), podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. I. Národná rada Slovenskej republiky uznesením č. 1618 z 5. februára 2019 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. II. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. III. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 573 z 19. marca 2019, výbor pre financie a rozpočet uznesením č. 389 z 25. marca 2019 a Výbor Národnej rady Slovenskej republiky pre hospodárske záležitosti uznesením č. 339 z 21. marca 2019. IV. Z uznesení výborov Národnej rady Slovenskej republiky uvedených pod bodom III tejto správy vyplývajú dva pozmeňujúce a doplňujúce návrhy. Gestorský výbor odporúča hlasovať o bodoch 1 a 2 spoločne s odporúčaním schváliť. V. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 347 z 26. marca 2019. Týmto uznesením výbor zároveň poveril spoločného spravodajcu Róberta Puciho v alternatíve Maroša Kondróta predložiť návrhy podľa § 81 ods. 2, § 83 ods. 4 a § 84 ods. 2 a § 86 rokovacieho poriadku Národnej rady Slovenskej republiky. Ďakujem.
Gašpar, Tibor, podpredseda NR SR (2024-09-17):
Ďakujem, pán poslanec. Reagovať bude na faktické pán poslanec Krúpa. Máte slovo.
Baláž, Vladimír, poslanec NR SR (2023-11-22):
Ďakujem, pán predseda. Takže v návrhu zákona vystúpili traja poslanci. Pozmeňujúci návrh poslancov Jany Bittó Cigánikovej a Tomáša Szalaya podal pán poslanec Szalay. Po prvé, môžme pristúpiť k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch zo spoločnej správy 1 až 3 spoločne s návrhom gestorského výboru schváliť. Prosím, dajte hlasovať.
V. Veteška, podpredseda NR SR: (2003-11-11):
Páni technici, ak chcete, tak môžeme prerušiť teraz rokovanie. Prosím všetkých poslancov a poslankyne, aby si vytiahli identifikačné karty. Vyhlasujem 5-minútovú prestávku. (Technická prestávka.)
Blaha, Ľuboš, poslanec NR SR (2020-07-24):
Pán poslanec, som veľmi rád, že tu zaznelo, ako zbabelo sa premiér zachoval na tejto schôdzi, keď vystúpil ešte pred otvorením rozpravy. Také sa tu ešte naozaj nestalo, aby takýmto zbabelým spôsobom predseda vlády sa zachoval voči parlamentu. My sme naňho nemohli reagovať. A toto je naozaj zbabelé. Aj tá arogancia, keď predseda vlády navrieska, že nás všetkých nechá zavrieť, a potom odíde do Trnavy za Paulínkou. Takýmto spôsobom sa naozaj nemôže správať predseda vlády. Ja im prajem krásnu noc, ale tú noc by mal stráviť Igor tuto medzi nami, aspoň dnešnú. Viete, dobre ste upozornili, pán poslanec Kamenický, na to, že ten ekonomický diletantizmus Igora Matoviča on prekrýva tými infantilnými statusmi. Tak v Bruseli nás oberie o pol miliardy euro a zavesí hrniec mušlí. Oberie nás o 600 mil. pre Hornú Nitru a zavesí obrázok rizota. Oberie nás o 10 mld. alebo zvýši deficit o 10 mld., tak zavesí obrázok ponožiek. 14-percentný nárast verejného dlhu, obrázočky reďkovičiek. Potom máme, že zobere dôchodkom, dôchodky, á, zobere dôchodcom 13. dôchodky a zavesí motorku. Takýmto spôsobom infantilným a detinským funguje Igor Matovič. A mňa desí aj to, že on nemá podporu celej koalície, veď to vidíme v priamom prenose. Veľmi takým až, by som povedal, nežným spôsobom ho tu ofukujú kolegovia z OĽANO, čítal som pred chvíľkou status jeho manželky Paulínky a bolo to zhruba na tej istej úrovni, ako ho ľúbi a aký je najlepší a tak ďalej, to všetci evidujeme. Ale kde sú poslanci ZA ĽUDÍ a poslanci SaS? Oni najviac hovorili o morálke a slušnosti pred voľbami, a dneska neodkážu tento plagiát, túto zlodejinu obhajovať. Ale potom táto vláda dlhodobo nemôže vydržať. Ja chcem počuť, čo si myslí Dostál, Osuský, Nicholsonová, Kolíková, títo ľudia sa nesmú správať ako zbabelci, pretože už ich nikto voliť nikdy nebude. Ďakujem. (Reakcie z pléna.)
Laurenčík, Milan, podpredseda NR SR (2021-05-06):
Pán poslanec Kristián Čekovský.
Pellegrini, Peter, predseda NR SR (2015-05-05):
Ďakujem pekne. Pán poslanec Viskupič.
Bagačka, Michal, poslanec NR SR (2016-10-11):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
T. Cabaj, podpredseda NR SR: (2009-09-09):
Pán minister, chcete sa vyjadriť?
Glváč, Martin, podpredseda NR SR (2017-09-14):
Ďakujem. Ďalšia otázka je od pána poslanca Fecka na ministra životného prostredia Slovenskej republiky Lászlóa Sólymosa a znie: „Aké opatrenia chce ministerstvo urobiť v otázke výrubu bukových pralesov na východnom Slovensku v oblasti Polonín?“ Nech sa páči, pán minister.
Hort, Milan, podpredseda NR SR (2011-05-18):
Ďalej je s faktickou poznámkou prihlásený pán poslanec Dušan Čaplovič, nech sa páči.
Jurzyca, Eugen, poslanec NR SR (2014-12-04):
Ďakujem pekne. Mám takú drobnejšiu poznámku. Pán poslanec Matovič, povedali ste približne, citujem: „Politik, ktorý klamal a ešte sa aj priznal, si zaslúži trest.“ Ja len chcem povedať, že priznanie by sme mali hodnotiť pozitívne, a to aj morálne. Mám pocit, preto to hovorím, lebo najmä pri odvolávaní premiéra toto zaznelo, neviem teraz určite, či explicitne, ale minimálne implicitne niekoľkokrát, že priznanie bolo, nehovorím z vašich úst, ale od viacerých poslancov bolo vnímané ako nejaký skôr negatívny fenomén. Ďakujem.
Sulík Richard, predseda NR SR (2011-09-14):
Prepáčte, pani poslankyňa. Poprosím pánov poslancov, kedy sa mohli teda aj utíšiť, ale aj usadiť. Ďakujem vám.